b'\n_START_ARTICLE_\nGrigore Traian\n_START_SECTION_\nCariera\n_START_PARAGRAPH_\nTimp de 11 ani, din 1969, c\xc3\xa2nd a \xc3\xaencheiat ultimul stagiu la lotul na\xc8\x9bional de juniori \xc8\x99i a fost \xc3\xaenregimentat la Progresul Br\xc4\x83ila care activa \xc3\xaen Divizia B \xc8\x99i p\xc3\xa2n\xc4\x83 \xc3\xaen 1980, Grigore Traian nu a p\xc4\x83r\xc4\x83sit Braila \xc8\x99i nici echipa fanion a ora\xc8\x99ului, pentru care a evoluat \xc3\xaen peste 400 de meciuri \xc8\x99i a \xc3\xaenscris 139 de goluri. Fosta extrem\xc4\x83 st\xc3\xa2nga a avut oferte de la Dinamo Bucure\xc8\x99ti \xc8\x99i O\xc8\x9belul Gala\xc8\x9bi, dar din patriotism local le-a refuzat._NEWLINE_Cea mai fructuoas\xc4\x83 perioad\xc4\x83 a carierei sale a fost cea cuprins\xc4\x83 \xc3\xaentre anii 1972-1978, una \xc3\xaen care a lucrat cu o serie de mari antrenori ai Rom\xc3\xa2niei: \xc8\x98tefan Onisie, Titus Ozon, Nicolae T\xc4\x83taru, Robert Cozmoc. Cariera lui \xc3\xaen Divizia B s-a \xc3\xaencheiat brusc \xc3\xaein 1980, cind directorul de atunci al Uzinei Progresul a hot\xc4\x83r\xc3\xa2t ca to\xc8\x9bi juc\xc4\x83torii n\xc4\x83scu\xc8\x9bi \xc3\xaen 1951 s\xc4\x83 fie exclu\xc8\x99i din lot._NEWLINE_\xc3\x8en 1984, a mai jucat \xc8\x99ase luni la echipa Dacia Unirea Br\xc4\x83ila, la solicitarea antrenorului de atunci, Viorel Mateianu._NEWLINE_\xc3\x8en perioada 1992-1995, a activat la sec\xc8\x9bia de juniori a clubului Petrolul Ploie\xc8\x99ti, apoi activeaz\xc4\x83 ca antrenor secund la aceea\xc8\x99i echip\xc4\x83.'